ମୁମ୍ବାଇଃ କନ୍ନଡ ଅଭିନେତା ପୁନିତ ରାଜକୁମାରଙ୍କ ଶୁକ୍ରବାର ହୃଦ୍ଘାତରେ ଦେହାନ୍ତ ହୋଇଛି। ଏହି ଖବର ସାଉଥ ଇଣ୍ଡଷ୍ଟ୍ରି ଠାରୁ ଆରମ୍ଭ କରି ବଲିଉଡ ଯାଏଁ ସମସ୍ତଙ୍କୁ ଦୁଃଖି କରିଦେଇଛି। ସୋଶାଲ ମିଡିଆରେ ଅନେକ ସେଲେବ୍ରିଟି ପୋଷ୍ଟ ଶେୟାର କରି ନିଜ ଦୁଃଖ ପ୍ରକାଣ କରୁଛନ୍ତି। ଏହାରି ଭିତରେ ଏବେ ବଲିଉଡର ମହାନାୟକ ଅମିତାମ ବଚ୍ଚନ ମଧ୍ୟ ପୁନିତଙ୍କୁ ଶ୍ରଦ୍ଧାଞ୍ଜଳି ଦେବା ସହ ଭାବବିହ୍ୱଳ ହୋଇପଡିଛନ୍ତି।
ସୂଚନା ମୁତାବକ ପୁନିତ ରାଜକୁମାରଙ୍କ ଗତକାଲି ଦେହାନ୍ତ ହୋଇଛି। ଡାକ୍ତରଙ୍କ କହିବା ମୁତାବକ, ସେ ଜିମ୍ରେ ଦୁଇ ଘଣ୍ଟା ବ୍ୟାୟାମ କରିବା ପରେ ଛାତିରେ ଯନ୍ତ୍ରଣା ଅନୁଭବ କରିଥିଲେ। ପରେ ପୁନିତଙ୍କୁ ବିକ୍ରମ ହସ୍ପିଟାଲ ନିଆଯାଇଥିଲା। ସେଠାରେ କିଛି ସମୟରେ ତାଙ୍କର ମୃତ୍ୟୃ ହୋଇଥିଲା।
ତାଙ୍କୁ ମୃତ୍ୟୁକୁ ନେଇ ସାଉଥଷ୍ଟାର ଏବଂ ବଲିଉଡ ଷ୍ଟାରଙ୍କ ବ୍ୟତୀତ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ମଧ୍ୟ ଶୋକ ପ୍ରକାଶ କରିଛନ୍ତି। ଏଥିସହ କର୍ଣ୍ଣାଟକ ମୁଖ୍ୟମନ୍ତ୍ରୀ ବସବରାଜ ବୋମ୍ମଇ, କେନ୍ଦ୍ରମନ୍ତ୍ରୀ ନିର୍ମଲା ସୀତାରମଣ, ତାମିଲନାଡୁ ମୁଖ୍ୟମନ୍ତ୍ରୀ ଏସ୍ କେ ଷ୍ଟାଲିନ୍ ଏବଂ କରେଳ ମୁଖ୍ୟମନ୍ତ୍ରୀ ପିନରାଇ ବିଜୟନ୍ ମଧ୍ୟ ପୁନିତଙ୍କୁ ଶ୍ରଦ୍ଧାଞ୍ଜଳି ଦେଇଛନ୍ତି।
ଉଲ୍ଲେଖଯୋଗ୍ୟ ଯେ, ପୁନିତଙ୍କର ଅନ୍ତିମ ସଂସ୍କାର ରାଜକୀୟ ସମ୍ମାନ ସହିତ ପାଳନ କରାଯିବ। ତାଙ୍କ ମୃତଦେହକୁ ବେଙ୍ଗାଲୁରୁର କାନ୍ତିରାଓ ଷ୍ଟାଡିୟମରେ ରଖାଯାଇଛି। ଯେଉଁଠାରେ ଶେଷ ଦର୍ଶନ ପାଇଁ ପ୍ରଶଂସକଙ୍କ ପ୍ରଭଳ ଭିଡ ଜମିଛି।
